НАРОДНО ЧИТАЛИЩЕ “ДИМИТЪР ПОЛЯНОВ - 1957 г.”

с. СНЯГОВО,ОБЩ. РУЕН„ОБЛ.БУРГАС

Изх. №. 1 / 15.03.2022г.

ДО ОБЩИНСКИ СЪВЕТ

с.Руен, обл. Бургас

Д О К Л А Д Н А

От Зюлфет Ереджеб Юмер –Председател на НЧ “Димитър Полянов-1957г.”

с. Снягово, община Руен, област Бургас

Относно: Годишен отчет за дейността на читалището през 2021год.

 УВАЖАЕМИ ОБЩИНСКИ СЪВЕТНИЦИ,

 Във връзка с чл.26 а , ал.4 от Закона за народните читалища, Председателят на читалищното настоятелство представя отчет за дейността на читалището пред общински съвет. Предлагам на Вашето внимание отчета и след обсъждане да се приеме следното

Р Е Ш Е Н И Е:

 На основание чл.21, ал.2 от ЗМСМА и чл.26а, ал.5 от Закона за народните читалища, Общински съвет приема отчета за дейността на читалище ``Димитър Полянов - 1957 г.`` с. Снягово за 2021г.

С уважение,

Зюлфет Юмер

Председател на читалището

Съставил:

Зюбейде Адем, чит. секретар

НАРОДНО ЧИТАЛИЩЕ “ДИМИТЪР ПОЛЯНОВ - 1957 г.”

С. СНЯГОВО, ОБЩ. РУЕН„ОБЛ.БУРГАС

Изх. №.2/ 15.03.2022г.

ДО

Г-Н ИСМАИЛ ОСМАН

КМЕТ НА ОБЩИНА РУЕН

Д О К Л А Д Н А

от

Зюлфет Ереджеб Юмер –Председател на НЧ “Димитър Полянов-1957г.”

с. Снягово, община Руен, област Бургас

Относно: Годишен отчет за дейността на читалището през 2021год.

УВАЖАЕМИ ГОСПОДИН КМЕТ,

 Във връзка с чл.26 а , ал.4 от Закона за народните читалища, Председателят на читалищното настоятелство представя отчет за дейността на читалището пред кмета на общината.

С уважение,

Зюлфет Юмер

Председател на читалището

Съставил:

Зюбейде Адем, чит. секретар

 Народните читалища са уникално достояние на българския народ. Те са организации с нестопанска цел и самоуправлявяща се българска просветна дейност. В нея може да участва всеки български гражданин без ограничение на възраст, пол, партийна, етническа и религиозна принадлежност.То е център на общуване с културните ценности и съдейства за превръщането му в културно средище. Целта на НЧ „Димитър Полянов1957г.” е да създава, опазва и разпространява духовните ценности, да развива и обогатява културния живот на населението. Да допринася за усъвършенстване на знания и интереси към науката, изкуството и културата.Да обслужва и подпомага на местното население .Eдна от целите на читалището през 2021год. беше библиотечната дейност. Фондът на читалището е 4425 книги. Набавени са 20 броя книги.Отчислени са 25 книги. Броят на читателите през годината е 175, от които до 14 години са 84, а над 14 год. 91 читателя.Общия брой на посещенията е 428, а на заетите книги е 628. Читалището работи съвместно за духовното, културното и просветно извисяване на подрастващото поколение. То е център за общуване с културните ценности.

 Поради Епидемичната обстановка в страната през 2021 година читалището не можа да проведе всичките планирани мероприятия с които да отбележи различни бележити дати , годишнини, официални и местни празници.

КУЛТУРНИ – МАСОВИ МЕРОПРИЯТИЯ

ЯНУАРИ

- 165 г. от рождението на Райна Княгиня – българска учителка, ушила знамето на Априлското въстание /1856–1917/.-витрина

-165 г. от рождението на Стоян Михайловски, български поет, сатирик,баснописец (1856-1927)-витрина

ФЕВРУАРИ

-155 г. от рождението на Стоян Стойчев Русев (дядо Благо) – български детски писател (1866-1936)-витрина

- Витрина, посветена на гибелта на Васил Левски .

 – Изработване на мартеници

МАРТ

-„Българската мартеница – символ на здраве и сила– изложба и закичване на мартеници

- Табло по случай националният празник на Република България 3 март

- Изложба на детски рисунки на тема „ Моят подарък за мама“

-150 г. от смъртта на д-р Петър Берон-български възрожденски просветен деец, лекар, автор на «Рибен буквар»,

 - Посрещане на Първа пролет. „ Да зарадваме майките си с букет от цветя“-разходка до близка местност.

 - Витрина за годишнината от рождението на Димчо Дебелянов

АПРИЛ

 - 01 Април международен ден на хумора и шегата- драматизация на приказка

- Международния ден на детската книга – четене на любими приказки

-200 г. от рождението на Георги С.Раковски – български революционер и възрожденец (1821-1867)-витрина

-Беседа по повод Международния ден на здравето;

-155 г. от рождението на Пенчо Славейков-български поет и преводач (1866-1912)-витрина

- Изработване на великденски картички с читателите.

МАЙ

-06.05 Гергьовден -организира се поход

-09.05- отбелязване деня на Европа

- По повод професионалния ни празник се изготви витрина

- Тържествено се отбеляза Деня на българската култура и славянската писменост.

ЮНИ

-1 юни – Международен Ден на детето – празник на най-малките читатели в библиотеката-организира се детски карнавал с маски;

-Отбелязване на 145 г. от гибелта на Христо Ботев – гениален български поет и революционер /1848–1876/;-витрина

-85 г. от смъртта на Максим Горки – руски писател (1868-1936-витрина

-155 г. от рождението на Стоян Михайлов Попов (Чичо Стоян), детски писател (1865 – 1939)-витрина

ЮЛИ

-Лято в библиотеката – тематични занимания с децата от Детската градина на тема „Царството на книгите“

АВГУСТ - ” Лято здравей ”-организираха се летни игри на открито.

СЕПТЕМВРИ

- Ден на независимостта на България-витрина

- Тържествено се откри Първия учебен ден

- Изложба на тема „Златна есен“.

-Витрина за 100 г. от смъртта на Иван Вазов – български народен поет и писател (1850-1921);

-Витрина за 135 г. от рождението на Ран Босилек – български писател, поет и преводач /1886–1958/

ОКТОМВРИ

-Отбелязване на 55 г. от смъртта на Димитър Талев – български писател (1898-1966) .

НОЕМВРИ

-витрина за Деня на народните будители

-Отбелязване на 200 г. от рождението на Ф.М.Достоевски – руски писател-белетрист (1821 – 1881);

ДЕКЕМВРИ

 -изработване на сурвачки и беседа за обичая „Сурвакане“

 В началото на 2021 година НЧ „Димитър Полянов 1957г„ с.Снягово имаше наличност в размер от 1 476.лв., а като приходи получи от Община Руен 11484. 00лв .Или всичко приходи за цялата 2021г. бяха в размер 12960.00лв.

Разходите бяха в размер от 10783. 00лв.

 За заплати бяха изтеглени 6640.00лв.,за осигуровки са внесени 3535.00лв. , за банково обслужване 216.00лв.

 Имаше и други разходи на обща стойност 392.00лв, които са изразходени за счетоводни услуги , Чл.внос и канцеларски материали. В края на 2021г. читалището имаше наличност от 2177.00лв.